section_heading: Nastajanje albuma
paragraph_text: Prema riječima Pettibonea u članku "Erotica Diaries", on kaže kako je napravio kasetu za Madonnu te je otišao u Chicago gdje je ona snimala film Njihova liga. Ona je preslušala pjesme i sve su joj se svidjele. Pettibone je rekao: ""Deeper and Deeper", "Erotica", "Rain" i "Thief of Hearts" su bile prve pjesme na kojima smo radili zajedno. Ja sam napravio glazbu, ona je napisala tekst. Ponekad sam joj davao ideje a ona bi znala reći 'E to je dobro' ili 'To ne valja'. Sjećam se dok sam joj dao ideju za riječi za "Vogue" pa je rekla "E to ću napraviti"." "Deeper and Deeper" nikako nije Madonni ulazio u uho. Pettibone je komentirao: "Pokušavali smo s drugim prijelazima i svakakvim promjenama, ali ništa nije pomagalo. Na kraju je Madonna u sredinu pjesme ubacila flamenco gitaru s velikom dionicom." U ožujku 1992. su imali petnaest pjesama. Kada je Madonna odlazila na snimanje svog sljedećeg filma Njezino tijelo je dokaz, Pettibone je imao vremana raditi s Cathy Dennis i Taylor Dayne.